Nach dr Spielgruppa händ miar dahai schnell an Zmittag gessa und denn simmer mit am Laurin zum Igis-Nani gfahra. Ihn hämmer denn döt lo und miar drei sind mit am Auto witergfahra. Dr Gian-Andri hät nid gwüsst, was miar machend. Ihm hämmer eifach gsait, dass as a Überraschig wird! Miar sind denn also richtig Abtwil  gfahra in da Säntispark. Wow, das isch denn lässig gsi. Dia Rutschbahna händs ihm natürlich sehr atua... as git jetzt au an Canyon, dä isch ziemli wild, aber au das hät ihm nid viel usgmacht...  Miar sind nach 2h fix & fertig ussa ganga. Als Abschluss simmer denn no schnell in dIkea und händ no as paar Sächali kauft...